เจนเนอรัลฯดิ่งหนีเพิ่มทุนก้อนมโหฬาร
บริษัท เจนเนอรัล เอนจิเนียริ่ง (GEN)เพิ่มทุนจดทะเบียนตามข่าวเกือบ 3 เท่าตัว ทุบราคาหุ้นร่วงลงกว่า9% เช้าวันนี้&nbsp;
19 ก.ค. 2553

บริษัท เจนเนอรัล เอนจิเนียริ่ง (GEN)เพิ่มทุนจดทะเบียนตามข่าวเกือบ 3 เท่าตัว ทุบราคาหุ้นร่วงลงกว่า9% เช้าวันนี้ 
คณะกรรมการบริษัทมีมติเมื่อวันที่ 16 ก.ค.ที่ผ่านมาให้เพิ่มทุนจดทะเบียนจาก1,418,294,097 บาท เป็น 4,991,467,751 บาท โดยการออกหุ้นใหม่จำนวน 3,573,173,654 หุ้น มูลค่าที่ตราไว้หุ้นละ 1 บาทจัดสรรหุ้นขายผู้ถือหุ้นเดิมจำนวน 2,817,357,597 หุ้นในสัดส่วน 1 หุ้นเดิมต่อ 3 หุ้นใหม่ราคาหุ้นละ 0.06 บาทให้กับผู้ที่มีชื่อในสมุดทะเบียนวันที่ 1 ก.ย. 2553 ถ้าหากมีหุ้นจากการใช้สิทธิครั้งนี้ ให้จัดสรรแก่บุคคลในวงจำกัด หรือนักลงทุนสถาบันเฉพาะได้ ส่วนหุ้นที่เหลือจำนวน 505,295,725 หุ้นรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทรุ่นที่ 1 (GEN-W1) และ GEN-W2 จำนวน    250,520,332 หุ้น   
วัตถุประสงค์ของการเพิ่มทุน เพื่อระดมทุนสำหรับใช้ในการดำเนินธุรกิจและขยายธุรกิจของบริษัทในอนาคตประมาณ 169 ล้านบาท
ด้านราคาหุ้น GEN  ร่วงทันทีตั้งแต่เปิดตลาด และล่าสุดซื้อขายบริเวณ 0.37  บาท  ติดลบ    0.04 บาทหรือทรุดลง    9.76%   เพราะนักลงทุนหนี้การเพิ่มทุนมากถึงเกือบ3 เท่าของบริษัท